પરિવાર સાથે થાઈલેન્ડ જતાં પ્રવાસીઓમાં હવે ‘ખાઉ ચાઈ નેશનલ પાર્ક’ને ફૂલોનાં કળાત્મક બગીચા-ખેતર, હોટલ-રીસોર્ટ, કાઉ ફાર્મ, વિનિયાર્ડસ પ્રમુખ આકર્ષણ બની રહ્યાં છે. સવાદી…. સવાદી…. નવેમ્બર મહિનાના ત્રીજા અઠવાડિયાની વહેલી સવારે બેંગકોકના સુવર્ણભૂમિ એરપોર્ટ નજીક આવેલી નોવોટેલ હોટેલના વિશાળ અને ભવ્ય પરિસરમાં પ્રવેશતાં જ નાજુક નમણી થાઈ યુવતીઓએ બે હાથ જોડીને પ્રેમથી સંબોધન કરીને અમારું સ્વાગત કર્યું.